इत्थुआं धी धार्मक भावना दा इक होर बड्डा प्रमाण एह् मिलदा ऐ जे इत्थों दे हिन्दू, मुस्लमान पीरें गी ते मुस्लमान किश हिन्दू देवतें गी बड़ी शरदा कन्नै मनदे न ते पूजदे न। जम्मू च नौगजिए दी समाध, हवाई ज्हाजें दे अड्डै कोल पीरे दा थान ते किश्तवाड़ च शाह् फरीदा-उद्दीन ते शाह् असरारूद्दीन दे मकबरें गी हिन्दू लोक बी उस्सै श्रद्धा-भावना कन्नै मनदे न जियां मुस्लमान। इन्ना गै नेईं कौह्‌ग दे नरसिंहें दे इक ठौगरदुआरे दे पुजारी मेध (हरिजन) न, जित्थें सवर्ण हिन्दू ब उस्सै शरदा-भावना कन्नै जन्दे न, जियां ओह् होरनी मन्दरें ते देवस्थानें च जन्दे न।